بمناسبة سؤال التحرش إللى البنت سألته أنا اتعرضت للاغتصاب وأنا عندى 5 سنين ومش مرة واحدة دول أكتر من مرة غير التحرشات إللى شبه دورية خصوصا فى الشارع رغم إللى لبسى وسلوكى كويس بشهادة الجميع وبتعالج بقالى سنين من الإكتئاب وحاليا بمر بحالة إضطراب مابعد الصدمة رغم إن مر حوالى 15 سنة على الموضوع فيه أمل !
في أمل. وفي تقنيات جديدة هتساعدك جداً لو قدرت تتحملي تكلفتها: - العلاج بحركة العين EMDR د. أسامة رفعت بيشتغل بيها، بس أظنه غالي. - العلاج بالسايكودراما: بن ريڤرز في مركز دوار بيعمل سايكو دراما كل فترة بأسعار مقبولة نسبياً، ود. ليلى يوسف بتيجي من إسبانيا مرة في السنة تعمل علاج جنسي للنساء بس تكلفتها عالية جداً حتى علينا احنا كأطباء. غير دول بردو مع العلاج إن شاء الله أكيد في أمل يا سيدتي.!